Бечким диктатом мађарске територије су увећане. Првом арбитражом 1938. (посредовањем нацистичке Немачке и Италије) враћен је јужни део Словачке. Другом бечком арбитражом 1940, Мађарска добија назад северни део Трансилваније. Мађарска затим приступа Тројном пакту 20. новембра исте године, а у децембру потписује споразум о вечном пријатељству са Краљевином Југославијом. После мартовских демонстрација у Југославији 1941, Хитлер је затражио од Мађарске да учествује у планираном нападу на суседну земљу. Премијер Пал Телеки је то одбио и извршио самоубиство. Нови премијер Мађарске, Ласло Бардоши (-{László Bárdossy}-), повео је земљу у рат, и заједно са немачким снагама Мађарска је окупирала Бачку, Прекомурје и Међумурје.